Buharski Emirat
<s>Buharski Emirat (; ) je bila država na području današnjeg Uzbekistana, smještena između rijeka Amu Darje i Sir Darje, odnosno Transoksijane, koja je postojala od 1785. do 1920. godine.</s><s>Nastala je na području dotadašnjeg Buharskog Kanata, gdje je vlast dotadašnjih vladara iz dinastije Janida nakon perzijske invazije 1740. godine bila oslabila, a sa vremenom je počeli preuzimati emiri koji su 1785. otvoreno preuzeli vlast.</s><s>Buharski Emirat, koji se graničio sa Hivinskim Kanatom i Kokandskim Kanatom, bio je tada jedina važnija država Centralne Azije čiji vladari nisu poticali od Džingis Kana.</s><s>Zbog svog strateškog položaja je u 19. vijeku postala predmetom Velike igre odnosno borbe za prevlast između Ruskog i Britanskog Carstva.</s><s>Buharski emiri su se ispočetka uspjeli othrvati britanskoj, ali nisu mogli zaustaviti rusku ekspanziju te su godine 1868. u kratkotrajnom ratu izgubili najveći dio teritorija, uključujući važni grad Samarkand.</s><s>Pet godina kasnije je ostatak države postao ruski protektorat.</s><s>Buharski Emirat je nezavisnost nakratko stekao nakon Ruske revolucije, ali je, kao i ostatak bivšeg Carstva, bio politički podijeljen, pa su tako emira Mohammeda Alim Khana 1918. godine pokušali svrgnuti lokalni boljševici.</s><s>Pokušaj nije uspio, ali je dvije godine kasnije Emirat napadnut od Crvene armije pod vodstvom Mihaila Frunzea.</s><s>Nakon pada Buhare je emir otišao u progonstvo, a na prostoru Emirata je proglašena Buharska Narodna Socijalistička Republika.</s>

<s>Emiri Buhare (1785–1920)</s>

<s>Ružičasta boja označava poglavice koji su služili kao tutori (Ataliqs) i veziri buharskih kanova.</s><s>Zelena boja označava poglavice koji su preuzeli vlast od Janida i postavili marionetske kanove.</s>

<s>Izvori</s>

<s>Historija Uzbekistana
Historija Tadžikistana</s>

